
- 2011.július 14-i ülés napirendjének elfo-







  gadása

48/2011./VII.14./kt.határozat:


- Pályázat kiírása közalkalmazotti állás-








  helyre

9.sz.jegyzőkönyv

J E G Y Z Ő K Ö N Y 

Készült a Vörs Községi Önkormányzat Képviselő-testületének 2011.év július hó 14.napján           10,00 órakor a Községháza tanácstermében  (8711. Vörs, Alkotmány u.29.) megtartott   nyilvános üléséről.

Jelen vannak:  Farkas László polgármester



Kálmán Zoltán képviselő


            Péter Szabolcs képviselő



Szekeres Zoltán képviselő



Varga Árpád képviselő

Tanácskozási joggal jelen van: Török Csilla körjegyző

Farkas László polgármester megállapítja, hogy a képviselő-testület  ülése határozatképes, mert a megválasztott 5 fő települési képviselőből 5 fő jelen van. Az ülést megnyitja. Javaslatot tesz a meghívóban szereplő napirendi pontokra.

A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

47/2011./VII.14./kt.határozat:

Vörs Község Önkormányzatának Képviselő-testülete a 2011. július 14-i ülésén az alábbi napirendet tárgyalja:

Napirend:

1.) Nyugdíjba vonulás miatt megüresedő közalkalmazotti álláshelyre pályázat kiírása

Előadó: Farkas László polgármester

Határidő: azonnal

Felelős: Farkas László polgármester

1.)Napirend tárgyalása

Nyugdíjba vonulás miatt megüresedő közalkalmazotti álláshelyre pályázat kiírása

Előadó: Farkas László polgármester

(Szóbeli előterjesztés)

Farkas László:
A képviselő-testület a 2011. április 13-i ülésén tárgyalt arról, hogy Farkas Lászlóné az önkormányzat közalkalmazottja, az önkormányzat által fenntartott helytörténeti kiállítás gondnoka 2011.év augusztus hó 13.napjával nyugdíjba vonul, döntött a közalkalmazotti jogviszonyának fenti nappal felmentéssel – nyugdíjazás miatt – történő megszüntetéséről.

Mivel az önkormányzat által fenntartott helytörténeti kiállítás (helyileg fenntartott Tűzoltómúzeum, és Talpas Ház) látogatottsága szükségessé teszi gondnok munkavégzését, így javasolja a testület részére, hogy pályázat a Kjt. 20/A.§.-ában foglaltakat figyelembe véve kerüljön kiírásra, és meghirdetésre a Nemzeti Közigazgatási Intézet honlapján az alábbi feltételekkel:

· határozatlan idejű közalkalmazotti jogviszony

· teljes munkaidő

· munkavégzés helye: 8711 Vörs, Ady u.36.

· elvégzendő feladat: Vörs Község Önkormányzata által fenntartott helytörténeti kiállítás gondnoki feladatainak elvégzése

· illetmény és juttatások: az illetmény megállapítására és a juttatásokra a „Közalkalmazottak jogállásáról szóló” 1992.évi XXIII.törvény rendelkezései az irányadók.

· Pályázati feltételek: középiskola/gimnázium, német középfokú nyelvvizsga, tárgyalási szintű nyelvtudás,

· magyar állampolgárság, büntetlen előélet

· német, vagy angol felsőfokú nyelvvizsga, vörsi településen történő helybenlakás

· benyújtandó iratok, igazolások: középiskolai/gimnáziumi végzettséget, nyelvvizsga meglétét igazoló bizonyítványok fénymásolat, 3 hónapnál nem régebbi erkölcsi bizonyítvány

· munkakör betölthetőségének időpontja: a munkakör legkorábban 2011.augusztus 15.napjától tölthető be

· a pályázat benyújtásának határideje: 2011. augusztus 8.

· pályázatok benyújtásának módja: postai úton, a pályázatnak a Vörs Község Önkormányzata címére történő megküldésével (8731 Vörs, Alkotmány u.29.) 

· a pályázat elbírálásának módja, rendje: a pályázatok beérkezése után Vörs Község Önkormányzatának Képviselő-testülete azonnal, de legkésőbb 2011.augusztus 12-ig dönt. A pályázat elbírálásának határideje: 2011.augusztus 12.

Ez a munkakör azzal jár, hogy szombat-vasárnap is van munkavégzés, ezeket a napok hétköznap kerülnek kiadásra szabadnapként.
A képviselő-testület tagjai a szóbeli előterjesztésben foglaltakat megismerték, megtárgyalták.
A képviselő-testület 5 igen szavazattal, ellenszavazat és tartózkodás nélkül meghozta az alábbi határozatát:

48/2011./VII.14./kt.határozat:

a.) Vörs Község Önkormányzatának Képviselő-testülete pályázatot hirdet a „Közalkalmazottak jogállásáról szóló” 1992.évi XXXIII.törvény 20/A.§. alapján Vörs Község Önkormányzatánál helytörténeti kiállás gondnoka munkakör betöltésére.
A közalkalmazotti jogviszony időtartama: határozatlan idejű közalkalmazotti jogviszony
Foglalkoztatás jellege: teljes munkaidő

A munkavégzés helye: 8711 Vörs, Ady utca 36/A.

A munkakörbe tartozó, illetve a vezetői megbízással járó lényeges feladatok: Vörs Község Önkormányzata által fenntartott helytörténeti kiállítás gondnoki feladatainak elvégzése

Illetmény és juttatások: Az illetmény megállapítására és a juttatásokra  a „Közalkalmazottak jogállásáról szóló” 1992.évi XXXIII.törvény rendelkezései az irányadók

Pályázati feltételek: középiskola/gimnázium, német nyelvből középfokú C típusú nyelvvizsga, tárgyalási szintű nyelvtudás, magyar állampolgárság, büntetlen előélet.

A pályázat elbírálásánál előnyt jelent:  német, vagy angol felsőfokú nyelvvizsga, vörsi településen történő helyben lakás
A pályázat részeként benyújtandó iratok, igazolások:  köziskolai/gimnáziumi végzettséget, nyelvvizsga meglétét igazoló bizonyítványok fénymásolata, 3 hónapnál nem régebbi erkölcsi bizonyítvány

A munkakör betölthetőségének időpontja: a munkakör legkorábban 2011.augusztus 15.napjától tölthető be

A pályázat benyújtásának határideje: 2011.augusztus 8.

A pályázatok benyújtásának módja: postai úton, a pályázatnak a Vörs Község Önkormányzata címére történő megküldésével (8731 Vörs, Alkotmány utca 29.) Kérjük a borítékon feltüntetni a pályázati adatbázisban szereplő azonosító számot: 01/2379/1/2011, valamint a munkakör megnevezését: helytörténeti kiállítás gondnoka. Személyesen: Farkas László polgármester, Somogy Megye 8711 Vörs, Alkotmány u.29.

A pályázat elbírálásának módja, rendje:  a pályázatok beérkezése után Vörs Község Önkormányzatának Képviselő-testülete azonnal, de legkésőbb 2011.augusztus 12-ig dönt.

A pályázat lebírálásának határideje: 2011.augusztus 12.

b.)A képviselő-testület felhatalmazza a polgármestert, hogy a Nemzeti Közigazgatási Intézet Honlapján a Kjt. 20/A.§.(4) bekezdése alapján tegye közzé.

Határidő: azonnal

Felelős: Farkas László polgármester

Egyéb napirend és hozzászólás nem lévén Farkas László polgármester a képviselő-testület nyilvános ülését berekeszti.
k.m.f.t.

Farkas László 








             Török Csilla
polgármester









 körjegyző

